Document ID: 31996R2310

KOMISSION ASETUS (EY) N:o 2310/96,
annettu 2 päivänä joulukuuta 1996,
neuvoston asetuksen (ETY) N:o 1101/89 muuttamisesta uuden työntöaluskapasiteetin liikkeelle laskemiseen sisävesiliikenteessä sovellettavien ehtojen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sisävesiliikenteen rakenteellisista parannuksista 27 päivänä huhtikuuta 1989 annetun neuvoston asetuksen (ETY) N:o 1101/89 (1), sellaisena kuin se on viimeksi muutettuna asetuksella (EY) N:o 2819/95 (2), ja erityisesti sen 8 artiklan 1 kohdan c alakohdan,
sekä katsoo, että
liikenteen sisämarkkinoilla sisävesiliikenteessä käytettävien työntöalusten alan kehitys edellyttää, että uuden ja vanhan tonniston välistä suhdetta muutetaan kaluston ajanmukaistamisen helpottamiseksi turvallisuussyistä; suhde olisi siksi muutettava suhteeksi 1:1, ja
tässä asetuksessa säädetystä toimenpiteestä on kuultu jäsenvaltioita, ja sisävesiliikenteen rakenteellisten parannusten asiantuntijatyöryhmä on antanut siitä lausuntonsa, josta on säädetty toimenpiteiden vahvistamisesta sisävesiliikenteen rakenteellisista parannuksista annetun neuvoston asetuksen (ETY) N:o 1101/89 panemiseksi täytäntöön 27 päivänä huhtikuuta 1989 annetun komission asetuksen (ETY) N:o 1102/89 (3), sellaisena kuin se on viimeksi muutettuna asetuksella (EY) N:o 3039/94 (4), 12 artiklassa,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 1101/89 8 artiklan 1 kohdan a alakohdan toinen alakohta seuraavasti:
"Jos kyseessä on työntöalus, käsite `tonniluku` korvataan käsitteellä `käyttövoima`. Tämäntyyppisten alusten osalta äskettäin liikkeelle laskettujen työntöalusten käyttövoiman ja vanhojen romutettujen työntöalusten käyttövoiman välinen suhde on 1:1 poiketen siitä, mitä ensimmäisessä alakohdassa säädetään."
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä joulukuuta 1996.

Labels: 7
8